ÚRAD VLÁDY
SLOVENSKEJ REPUBLIKY
   Sekcia vládnej legislatívy

								Na rokovanie vlády SR
								Dňa 22. februára
								Materiál č.: 3269/2006 
								K bodu.:

S T A N O V I S K O
 
k návrh nariadenia vlády Slovenskej republiky o zmene hraníc Vojenského obvodu Lešť a Vojenského obvodu Valaškovce

I 

Návrh nariadenia vlády Slovenskej republiky o zmene hraníc Vojenského obvodu Lešť a Vojenského obvodu Valaškovce na rokovanie vlády SR predkladá minister obrany SR Martin Fedor .

II

Z vojenského obvodu Lešť a Valaškovce sa navrhujú vyčleniť územia v súlade s ustanoveniami zákona č. 281/1997 o vojenských obvodoch a zákona č. 222/1996 Z.z. o organizácii miestnej štátnej správy v znení neskorších predpisov. Z Vojenského obvodu Lešť sa vyčleňujú územia, ktoré sa začleňujú do území obcí Pliešovce, Veľký Lom a Horné Strháre a z Vojenského obvodu Valaškovce do území obcí Kamienka a Zemplínske Hámre. Dotknuté obce so začlenením do svojho územia vyjadrili súhlas.
Predložený návrh nariadenia vlády nemá priamy vplyv na hospodárenie iných právnických a fyzických osôb. Návrh nemá dopady na životné prostredie zamestnanosť a štátny rozpočet.

III

Legislatívna rada vlády SR návrh nariadenia vlády prerokovala na svojom zasadnutí dňa 20. decembra 2005 a odporučila návrh nariadenia dopracovať podľa jej pripomienok a odporúčaní a na rokovanie vlády predložiť nové znenie.
Sekcia vládnej legislatívy konštatuje, že predkladateľ pripomienky a odporúčania legislatívnej rady vlády SR do návrhu nariadenia vlády zapracoval a odporúča vláde SR návrh nariadenia vlády schváliť v predloženom znení.

V Bratislave 17. februára 2006
Vpracoval : Andrej Sinicyn

								Štefan G r m a n
								generálny riaditeľ
						              sekcie vládnej legislatívy